NaiveNeuron/SloPal huggingface dataset:
Blanár, Juraj, podpredseda NR SR (2023-05-18):
Ďakujem, pani spravodajkyňa. Otváram všeobecnú rozpravu, do ktorej som písomnú prihlášku neobdržal, preto dávam možnosť prihlásiť sa ústne do rozpravy. Konštatujem, že nikto sa neprihlási. Preto vyhlasujem všeobecnú rozpravu za uzavretú. Nepredpokladám, že tak navrhovateľ, ako pani spravodajkyňa by mali záujem o záverečné slovo. A teda hlasovať o tomto návrhu zákona budeme v utorok o 11.00 hod. Prerušujem rokovanie o tomto bode programu. Ďakujem pani spravodajkyni. Pána navrhovateľa poprosím, aby v prvom čítaní predniesol návrh poslanca Miloša Svrčeka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to parlamentná tlač 1549, návrh na pridelenie výborom 1619. Pán poslanec Svrček, máte slovo. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1549.)
Hrnčiar, Andrej, podpredseda NR SR (2017-06-15):
Pán poslanec Viskupič. Nie je v sále. Pani poslankyňa Remišová, nech sa páči.
Osuský, Peter, poslanec NR SR (2017-06-14):
Ďakujem pekne, pán predsedajúci. Človek nemá ľahkú úlohu, ak nasleduje v takejto rozprave ako štvrtý, a musím povedať, že je mi potešením, že sedím vedľa človeka Ondreja Dostála, ktorý dokáže nájsť aspekty, ktoré my na rozdiel od neho – právnika, stále sa zlepšujúceho, vynikajúceho právnika – nemusíme postrehnúť. Na margo toho, o čom hovoril, o štatutárovi, ma napadá taká vec, že by sme prípadne zrušili štatutárnosť primátorov a starostov a nechali vládnuť mestské rady. Mestské rady budú hlasovať o tom, o čom normálne rozhoduje primátor a starosta, a iste by to dokázal niekto podobnou argumentáciou obhájiť. A úplne na margo, napadá má taká kacírska myšlienka v súvislosti s Bobákom a Lackom. Alexander Mach sa dožil pomerne vysokého veku, vyšiel von z väzenia a žil ďalej. Ak by padol komunizmus, červená totalita o niečo skorej, možno by vyhovovalo niektorým, aby ako historici alebo ľudia, ktorí vedia, o čo ide, pracovali v tom Ústave pamäti národa Alexander Mach a generál Lorenc, lebo obidvaja vedeli, o čo ide.
Bugár, Béla, podpredseda NR SR (2011-07-07):
Páni poslanci, to bolo záverečné slovo pána ministra. To je jeho návrh. To znamená, že návrh priamo ministra Lipšica, ku ktorému, samozrejme, otvoril rozpravu. Bola rozprava. Prebehla. Uzavrel som rozpravu. A pán minister vystúpil so záverečným slovom v rozprave. S faktickým sa nikto nehlási, teda s procedurálnym. (Reakcia z pléna.) Pán poslanec Paška, nech sa páči.
Pčolinský, Peter, poslanec NR SR (2018-06-19):
Ďakujem pekne. No ja by som rád zdôraznil to, čo si, Milan, vravel, dnes vyšla správa, ja to ešte raz poviem, dnes vyšla správa, že do roku 2020 bude Slovenská republika potrebovať viac ako 40-tisíc zamestnancov v priemysle, ak sa nemýlim. Pán predseda Fico na tlačovke v máji minulého roku povedal, že ak pomôžeme vyriešiť tie exekúcie, tak okamžite vie nastúpiť do pracovného procesu 50-tisíc ľudí, to povedal predseda koaličnej strany SMER. Čiže ešte raz, my sa tu bavíme o nejakých Srboch a Rumunoch, ktorých musíme doviesť, lebo bla, bla, bla, lebo nám chýbajú pracovníci, ale veď doma máme podľa pána predsedu Fica minimálne 50-tisíc zamestnancov, ktorí by sa okamžite vedeli zapojiť do pracovného procesu. A veď si, preboha, uvedomte, ak to urobíme, to sú dane a odvody pre štát, lebo tí ľudia začnú normálne pracovať. Dnes oni robia, ale robia načierno, dnes robia načierno, štát z toho nemá ani cent. To je jedna vec. A druhá vec, uvedomte si, že toto, čo sa teraz deje s exekúciami, nie je dlhodobo udržateľné. Áno, centrá právnej pomoci a osobný bankrot je skvelá vec, ale veď si zoberte tie čísla, tu sa bavíme, že centrum právnej pomoci je schopné ročne obslúžiť osem-, deväťtisíc ľudí. Ale my sa tu bavíme o jednom milióne ľudí v exekúcii, tak, preboha, čo 100 rokov budeme čakať, kým sa týmto tempom niečo vyrieši? Čiže ešte raz, ja apelujem na prítomných pána Danka a pána Bugára, dajte ten návrh, my ho radi podporíme, ja vás osobne vychválim tak, že to ste ešte nevideli.
Sulík, Richard, predseda NR SR (2011-04-06):
Prepáčte, pán poslanec, poprosím kolegov, keby mohli byť trochu tichšie a venovať pozornosť rečníkovi. Ďakujem.
P. Hrušovský, predseda NR SR: (2003-11-06):
(Hlasovanie.) 123 prítomných, 81 za, 39 sa zdržalo, 3 nehlasovali. Návrh sme schválili. Prosím, ďalší návrh.
Kosová, Ingrid, poslankyňa NR SR (2024-01-10):
Ďakujem za slovo. Milý Janko, mňa celkom zaujala tá tvoja úvaha o rušení špecializovaného súdu, pokiaľ pochybí, a tiež ma to motivovalo k zamysleniu, lebo ak vychádzame z premisy, že keď pochybí špeciálny súd, tak musíme zrušiť špeciálnu prokuratúru, tak potom ak dôjde k pochybeniu krajského a okresného súdu, tak by sme asi mali rušiť krajské a okresné prokuratúry, nie? No pravdou je, že ak by niekto systematicky analyzoval rozhodnutia ústavného súdu, teda nielen tie, ktoré sa týkajú káuz na Úrade špeciálnej prokuratúry, tak by sme možno zistili, že tých pochybení, ktorých sa dopustili krajské prokuratúry a súdy, je oveľa viac. A zároveň keby sme naozaj urobili dôslednú analýzu rozhodnutí špeciálneho súdu, voči ktorým sa obžalovaní bránia ústavnou sťažnosťou, tak by sme možno zistili, že títo uspeli tak len v piatich percentách, a ale určite, teda aspoň si myslím a dúfam, by sme nenašli prípad, v ktorom sťažovateľovi bolo vznesené obvinenie nedôvodne. Vo väčšine prípadov, pokiaľ vieme, sa tieto rozhodnutia týkajú porušenia práva na prerokovanie veci bez zbytočných prieťahov, ale takýchto nálezov Ústavný súd predsa vydáva v priebehu roka stovky. Čiže stiahnuť to iba na Úrad špeciálnej prokuratúry je totálne zjednodušené a v tomto prípade jednoznačne účelové. Okrem toho ja len pripomínam nakoniec, že sme tu niekoľkokrát vyzvali pána Suska, ministra, ale aj ostatných, aby nám konečne bol predložený nejaký sumár tých pochybení a porušení ľudských práv, ku ktorým došlo na Úrade špeciálnej prokuratúry alebo nejaké rozhodnutie ústavného súdu, a stále sme ich ne... (Prerušenie vystúpenia časomerom.)
M. Číž, podpredseda NR SR: (2009-02-10):
Teraz dávam slovo spoločnému spravodajcovi z výboru pre hospodársku politiku poslancovi Petrovi Pelegrinimu a bude informovať Národnú radu o výsledku rokovania výborov o tomto návrhu zákona a odôvodní návrh a stanovisko gestorského výboru. Máte slovo, pán poslanec.
Pellegrini, Peter, predseda NR SR (2015-11-12):
Prezentujme sa a hlasujme o návrhu uznesenia. (Hlasovanie.) Prítomných 129 poslancov, za hlasovalo 123, zdržali sa 6 poslanci. Konštatujem, že Národná rada schválila navrhované uznesenie. Pán poslanec Hambálek uvedie hlasovanie k návrhu na vyslovenie súhlasu s prítomnosťou zahraničných ozbrojených síl na území Slovenskej republiky v súvislosti s ich pôsobením v NATO Force Integration Unit, tlač 1848, je to bod 43 schváleného programu. (Hlasovanie o návrhu na vyslovenie súhlasu s prítomnosťou zahraničných ozbrojených síl na území Slovenskej republiky v súvislosti s ich pôsobením v NATO Force Integration Unit (NFIU) , tlač 1848.)
Pellegrini, Peter, podpredseda NR SR (2020-05-15):
Pán poslanec Čekovský.
A. Belousovová, podpredsedníčka NR SR: (2007-06-21):
Vážení páni poslanci, panie poslankyne, vážení členovia vlády, čas určený na hodinu otázok a odpovedí uplynul. Končím preto tento bod programu. A zároveň vyhlasujem krátku 5-minútovú technickú prestávku. (Technická prestávka.) (Po prestávke.)
Blanár, Juraj, podpredseda NR SR (2023-06-14):
Pán poslanec Kočiš s faktickou poznámkou.
Grendel, Gábor, podpredseda NR SR (2020-07-23):
S faktickou poznámkou pani poslankyňa Cigániková.
M. Hort, podpredseda NR SR: (2009-06-23):
Pán spravodajca bol posledný prihlásený do rozpravy. Vyhlasujem v tejto chvíli rozpravu za skončenú. A v záverečnom slove požiadal o slovo generálny riaditeľ Sociálnej poisťovne pán Dušan Muňko. Nech sa páči.
Mihál, Jozef, poslanec NR SR (2012-10-26):
Ďakujem pekne za slovo. Prajem pekný dobrý deň. Ja chcem podporiť návrh svojho kolegu pána poslanca Chrena. A myslím si, že dôvody už zazneli dostatočne. Len chcem zdôrazniť, ak chceme naozaj podporovať demokraciu aj na regionálnej miestnej úrovni, tak mal by zákon o meste Košice v tomto bode vyzerať presne tak, ako navrhuje pán kolega Chren. To znamená, námestníci by mali byť menovaní na základe rozhodnutia samotných poslancov a nie rozhodnutím primátora, respektíve adekvátne u starostov a jeho zástupcov na úrovni mestských častí. Skutočne tu hrozí, že ak by bol zákon o meste Košice prijatý v tej navrhovanej podobe v bode 15 § 11a ods. 1, tak námestník primátora by bol jednoducho človek, ktorý by bol doslova a dopísmena predĺženou rukou primátora v dobrom, ale niekedy aj v tom zlom, a možnosť ovplyvňovania osudu mesta Košice zo strany poslancov by tak bola obmedzená. Najmä napríklad aj preto, pretože, ako je uvedené v ods. 2, plat námestníkovi určuje primátor najmä vzhľadom na úlohy a rozsah výkonu funkcie námestníka. Čiže ak má takúto kompetenciu primátor vo vzťahu k platu námestníka, ak by ho aj vymenovával, tak tu hrozí, že zmysel tejto funkcie zanikne, a to si potom môže, a to si potom môže primátor vymenovať za svojho zástupcu hociktorého nevoleného úradníka na magistráte a nepotrebuje na to... (Prerušenie vystúpenia časomerom.)
P. Hrušovský, podpredseda NR SR: (2002-03-19):
P. Tatár, poslanec: Takéto opatrenie na jednej strane môže byť zdanlivo priaznivé. Zdôrazňujem slovo zdanlivo priaznivé.
Laurenčík, Milan, podpredseda NR SR (2021-12-09):
Ďakujem aj ja. Na vaše vystúpenie evidujem jednu faktickú poznámku. Nech sa páči, pán poslanec Jaromír Šíbl.
Jarjabek, Dušan, poslanec NR SR (2021-10-21):
Ďakujem pekne za slovo, pán predsedajúci. V prvom rade, kolegovia poniektorí, prestaňte čítať tie blbosti, čo vám posielajú z tej matocentrály, lebo ťažko sa to skutočne počúva. A ja by som sa rád vrátil k meritu veci, o čom je tento návrh zákona, resp. všetko to, o čom sa tuná bavíme. V prvom rade bavme sa o tomto dni z hľadiska slovenskej, respektíve československej histórie. Tak bol významný alebo nebol významný, prepánajána? Bez tohto dňa ako by vyzeralo, ako by vyzerala história Slovenska a Československa naďalej? Bol by protektorát? Bol by Slovenský štát? Bola by celá tá história, všetko to, čo sa potom udialo v rámci druhej svetovej vojny, keby nebol tento deň, ktorý tak významne ovplyvnil všetko to, čo sa po tomto dni dialo na území Slovenska a Česka? Veď o tomto sa bavme. Bol to významný deň pre Slovensko? No ja si myslím, že v každom prípade áno. Keď bol významný deň 21. august, no tak sa bavme aj o tomto dni ako o významnom dni, ktorý ovplyvnil dejiny Slovenska v absolútnej miere a v absolútnej budúcnosti jeho vtedy, o ktorej sme ani nemohli tušiť, resp. naši otcovia, resp. dedovia. Tak, prosím vás pekne, prestaňte tu hovoriť tieto blbosti a zamyslite sa nad tým, že či je to významný deň, alebo nie je to významný deň aj z hľadiska toho dneška, ktorý tu dnes žijeme. To je to najdôležitejšie, nie tie ostatné blbosti a krivenia histórie.
J. Senko, poslanec: (2008-02-06):
Inštitút práva na odpoveď. Inštitútom práva na odpoveď zákonodarca môže umožniť jednotlivcovi vyjadriť sa na rovnakom mieste a v rovnakom rozsahu, a tým priblížiť svoje stanovisko vlastnými slovami. Takže cieľom odpovede je ochrana osobnostných práv. Ináč povedané, je to sebaobrana. Ďakujem.
Pleštinská, Zita, poslankyňa NR SR (2021-05-28):
Ďakujem, Mirka, za tvoje vystúpenie. Rovnako považujem výhradu vo svedomí za základnú integritu človeka. Ďakujem, že si to tu spomenula. Ja len poviem, že Európska únia alebo tri zásady vlastne určujú spôsob a rozsah činností Európskej únie. Je to zásada prenesenia právomoci, Európska únia má len tie právomoci, ktoré sa na ňu preniesli zmluvami ratifikovanými všetkými členskými štátmi, potom je to zásada proporcionality, opatrenia Európskej únie nesmú presahovať rámec nevyhnutný na dosiahnutie cieľov zmlúv a potom je tretia zásada subsidiarity v oblastiach, v ktorých môže vykonávať svoje právomoci Európska únia alebo členské štáty, môže Únia konať len vtedy, ak niekto o tom rozhodne. Čiže členské štáty si vlastne sami riešia svoju integritu. To, že správa napríklad Edite Estrela neprešla, bolo znamením, že väčšina poslancov Európskeho parlamentu jasne odmietla zasahovanie do výlučných kompetencií členských štátov predovšetkým v otázkach týkajúcich sa výchovy detí v rodine a vykonávania potratov. Ja som presvedčená, že, alebo viem, že európ... že legislatíva sa netvorí, lebo niekto povie, že Brusel, to všetko Brusel môže. Však predsa my sme súčasťou Európskej únie, našou podstatou je, aby sme sa spolupodieľali na tvorbe takej európskej legislatívy, ktorá bude v prospech všetkých občanov Európskej únie. A preto verím, že Národná rada toto uznesenie schváli a vyšle signál Európskemu parlamentu, aby rovnako, ako 10. decembra 2013 neschválil správu Edite Estrela, urobí tak so správou chorvátskeho europoslanca Predraga Freda Matića. Ďakujem.
Hort, Milan, podpredseda NR SR (2010-10-20):
Ďakujem. Zaujmite miesto určené pre navrhovateľov. Otváram všeobecnú rozpravu k tomuto návrhu. Pýtam sa, či sa chce niekto do rozpravy prihlásiť ústne, lebo písomnú prihlášku som nedostal. Neevidujem ani ústnou formou prihlášku do diskusie, a preto vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom je prvé čítanie o návrhu poslancov Národnej rady Slovenskej republiky Jozefa Buriana, Ľubomíra Vážneho a Richarda Rašiho na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov . Návrh má číslo tlače 124 a návrh na jeho pridelenie na prerokovanie výborom je v rozhodnutí č. 108. Opäť dávam slovo poslancovi Jozefovi Burianovi, aby návrh zákona uviedol. Nech sa páči, pán poslanec, je tu priestor pre vaše úvodné slovo.
Hrušovský, Pavol, predseda NR SR (2011-11-29):
Panie poslankyne, páni poslanci,... (Ruch v sále.) Prestaňme diskutovať, telefonovať, skúsme sa teraz už sústrediť na prerokovávanie návrhov zákonov, ktoré sú zaradené na program rokovania a ktoré sme hlasovaním odsúhlasili, Poprosím o kľud v rokovacej sále, pán poslanec Kaník, Tomáš, páni poslanci. Pristúpime k rokovaniu o prvom bode programu, ktorým je zákon z 19. októbra 2011, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky . Návrh máte ako tlač 553. Teraz pristúpime k druhému a tretiemu čítaniu o návrhu zákona. Poprosím pani poslankyňu Dubovcovú, aby z poverenia výboru ústavnoprávneho Národnú radu informovala o výsledku prerokovania vráteného zákona vo výbore ústavnoprávnom. Pani poslankyňa Dubovcová, poprosím vás, aby ste predstúpili pred Národnú radu a Národnú radu informovali.
P. Hrušovský, predseda NR SR: (2004-10-27):
(Hlasovanie.) 140 prítomných, 68 za, 5 proti, 64 sa zdržalo, 1 nehlasoval. Návrh sme neschválili. Prosím ďalší návrh. I. Harna, poslanec: Nakoľko ďalšie návrhy neodzneli v rozprave, dajte, prosím, pán predseda, hlasovať o tom, že návrh prerokujeme v treťom čítaní.
Bugár, Béla, podpredseda NR SR (2018-03-26):
Pán poslanec Baránik.
Pellegrini, Peter, podpredseda NR SR (2020-07-14):
Prezentujme sa a hlasujme o tomto návrhu. (Hlasovanie.) Prítomných 84 poslancov, za hlasovalo 70, proti boli 4, zdržalo sa 10. Konštatujem, že tento návrh sme schválili. Mali sme vytiahnuť karty. (Povedané s pobavením.) A týmto pádom tento návrh prešiel. Je to schválené. Teraz poprosím (potlesk), poprosím teraz pána ministra Jána Budaja, aby uviedol hlasovanie (pozn. red.: správne malo byť „rokovanie“) v prvom čítaní o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 (tlač 177). Nech sa páči.
Hrušovský, Pavol, poslanec NR SR (2013-09-19):
Nie, ďakujem pekne, už čiastočne kolega Muránsky faktickou poznámkou odpovedal kolegovi Feckovi na jeho isté pochybnosti alebo zatiaľ nedovysvetlené otázky na obsah návrhu zákona. Preto ja som na začiatku upozornil, že ide o úplne nóvum v slovenskom právnom poriadku, ktorý vnáša aj do vzťahov medzi tými, ktorí sa rozhodnú podnikať v oblasti ovplyvňovania, prijímania akýchkoľvek rozhodnutí na úrovni orgánov vymenovaných priamo v zákone od prezidenta republiky až po obecného poslanca, tak to môže robiť legálne, za odmenu, ale verejnosť o tom musí vedieť, koho kontaktoval, koľko za to peňazí dostal. A to neznamená, že on vykonáva činnosť a ktorými peniazmi môže ovplyvňovať tých za peniaze, ktorí tie rozhodnutia vykonávajú. On to vykonáva ako, tu sú dva vzťahy totižto. Lobista je ten, ktorý v prospech inej osoby, ktorá ho o to požiada, takúto činnosť bude vykonávať a on si dá za to zaplatiť. Príde za mnou, za vami, za kýmkoľvek z nás, a ak ten kontakt reálne bude existovať, on musí o tom viesť záznam a povedať, že sa stretol s takým a s takým funkcionárom, a tým vlastne legalizuje tú svoju lobistickú činnosť. A o všetkom, čo s ňou súvisí, vrátane pôžitkov, ktoré za to dostal, musí uviesť vo svojom denníku. A nechcem to teraz ako v detailoch komunikovať tu v Národnej rade, skôr si myslím, že je to vhodná príležitosť na rokovanie vo výboroch Národnej rady. Ďakujem.
Mikulec, Roman, minister vnútra SR (2020-09-17):
Presne tak.
Zmajkovičová, Renáta, podpredsedníčka NR SR (2014-04-01):
Pán poslanec Simon.
Lipšic, Daniel, poslanec NR SR (2013-09-18):
(Povedané súbežne s predsedajúcim.) Nie, nenechám to na vás. Trošku sa po tých dvoch dňom obávam niečo nechávať na vás, pán predseda. (Smiech a potlesk v sále.) Pán predseda, ešte raz to zopakujem. Vy ste si schválili vlastný návrh, myslím, že to bolo včera niekedy okolo polnoci, alebo predvčerom už teraz. A ten návrh znel jasne, hlasovali ste za to vy, bol to váš návrh a vaši poslanci. Rokuje sa medzi devätnástou hodinou a siedmou a po skončení rozpravy sa hlasuje. (Povedané súbežne s predsedajúcim.) To, čo ste si vy dohodli na poslaneckom grémiu...
P. Hrušovský, podpredseda NR SR: (2001-12-13):
I. Andrejčák, poslanec: Ďakujem za slovo. Presne v duchu vystúpenia pani poslankyne chcem pokračovať. Vážený pán predseda Národnej rady, na základe vašej krátkej vrcholnej politickej kariéry vás prosím, zastavte z titulu tejto vrcholnej funkcie predsedu Národnej rady hrubé znásilňovanie zákona o rokovacom poriadku Národnej rady. Ešte raz vás prosím, sadnite si s ministrom spravodlivosti Slovenskej republiky, ktorý vystupuje vždy ako najspravodlivejší a najlepší kresťan a zvážte ako zastaviť tento korupčný proces na najvyššej politickej úrovni nášho štátu. Zvážte predovšetkým vy dvaja, či práve dnešné hlasovanie, ktoré o chvíľu budete robiť a nečinnosť vedenia Národnej rady aj ministra spravodlivosti, keď už vláda bola pristihnutá pri korupčnom pokuse presadiť zlý rozpočet, nebude tým posledným klincom do rakvy nášho integračného snaženia sa do NATO a do Európskej únie. Prosím vás, zamyslite sa.
Paška, Pavol, predseda NR SR (2012-06-27):
Ďakujem, pán minister. Pán poslanec Kolesík je určený spravodajca. Poprosím ho, aby nás informoval.
P. Paška, predseda NR SR: (2008-10-29):
Prepáčte. Ešte dávam možnosť prihlásiť sa do rozpravy ústne. Boli písomne prihlásení. Teraz ešte... Len pani poslankyňa Vaľová. Končím možnosť prihlásiť sa do rozpravy ústne. Pani poslankyňa.
P. Paška, predseda NR SR: (2008-05-22):
(Hlasovanie.) 112 prítomných, 108 bolo za, 3 sa zdržali, 1 nehlasoval. Návrh uznesenia sme schválili. Pán Gyula Bárdos uvedie hlasovanie o uznesení k správe o stave vysielania v Slovenskej republike a činnosti Rady pre vysielanie a retransmisiu za rok 2007 , tlač 585.
Bugár, Béla, podpredseda NR SR (2016-09-21):
Nech sa páči, prezentujme sa a hlasujeme. (Hlasovanie.) Prítomných 137 poslancov, za 60, proti 2, zdržalo sa 75 poslancov. Konštatujem, že tento návrh nebol schválený. Videl som procedurálne návrhy. Pani poslankyňa Dubačová, nech sa páči.
Danko, Andrej, predseda NR SR (2020-01-21):
Návrh pána poslanca bolo, aby sa pán poslanec Matovič musel ospravedlniť sále Národnej rady Slovenskej republiky. Poprosím v písomnej podobe. A na záver posledný procedurálny návrh, pán poslanec Matovič, ktorý sa možno rovno ospravedlní. Nech sa páči.
Lipšic, Daniel, poslanec NR SR (2014-11-09):
Pani predsedajúca, táto schôdza sa zrejme nevyvíja celkom podľa predstáv premiéra Fica a predsedu parlamentu, pretože teraz na poslednej tlačovke premiér Fico obvinil opozičných poslancov, že rokujú pod vplyvom alkoholu. Ja mám návrh, aby ste zabezpečil do tejto miestnosti normálne Dräger, môžeme začať opozíciou, potom bude pokračovať samozrejme vládna väčšina na čele so známym košickým abstinentom Pavlom Paškom. Ale ešte raz navrhujem procedurálne, aby ste zabezpečili Dräger do tejto poslaneckej snemovne, aby si každý z poslancov opozície, a ja sa hlásim ako prvý, nie je problém, mohol teda ísť na skúšku, či je, alebo nie je pod vplyvom alkoholu. A potom samozrejme, že aj vládni poslanci na čele s vedením parlamentu.
Kollár, Boris, predseda NR SR (2023-03-17):
Áno, prosím, prezentujme sa a hlasujeme. (Hlasovanie.) Prítomných 119 poslancov, za 84, proti 2, zdržalo sa 31, nehlasovali 2. Uvedený návrh sme schválili.
Žiga, Peter, podpredseda NR SR (2024-10-23):
Pán poslanec Šmilňák.
Glváč, Martin, podpredseda NR SR (2016-04-20):
Ďakujem veľmi pekne. Pán poslanec Pčolinský.
J. Burian, poslanec: (2004-05-26):
Po prvé, v článku 1 sa na začiatok dopĺňa nový bod 1, ktorý znie: V § 1 ods. 1 sa slová „v obytnom dome“ nahrádzajú slovami „v bytovom dome“.  Doterajšie body 1 až 29 sa označujú ako 2 až 30. Odôvodnenie: Ide o zosúladenie terminológie so znením § 2 ods. 2, ktorý definuje pojem bytový dom. Po druhé. V čl. 1 bod 8 v § 7c ods. 8 písm. i) a v celom znení zákona sa slová „stavbou a nadstavbou vo všetkých gramatických tvaroch“ nahrádzajú slovami „zmenou stavby v príslušnom gramatickom tvare". Odôvodnenie: Ide o zosúladenie s § 54 a § 139b stavebného zákona. Po tretie. V čl. 1 bod 8 § 7c ods. 8 sa na konci dopĺňa nové písm. k) ktoré znie: „k) Rozhoduje o správe alebo o zmene spôsobu výkonnej správy.“ Odôvodnenie: Ide o rozšírenie vymenovaných právomocí zhromaždenia a o právomoc rozhodovať o spôsobe a o zmenách vo výkone správy bytového domu. Po štvrté. V 4 čl. 1 bod 11 § 8a sa v odseku 1 na konci dopĺňa písm. f) ktoré znie: „f) Rozsah a obsah správy o činnosti správcu podľa odseku 3.“ Odôvodnenie: Rozširujú sa náležitosti zmluvy o výkone správy. Cieľom je umožniť vlastníkovi požadovať od správcu správu o činnosti v takom rozsahu, v akom sa dohodnú a zamedziť aj tak prípadom, ktorých správca podáva vlastníkom veľmi stručné, neprehľadné, respektíve nekompletné správy o svojej činnosti. Po piate. V čl. 1 bod 11 v § 8a ods. 4 sa za druhú vetu dopĺňa veta, ktorá znie: „Správca môže vypovedať zmluvu o výkone správy na základe rozhodnutia svojho štatutárneho orgánu.“ Odôvodnenie:  Umožňuje sa, aby zmluvu o výkone správy mohol vypovedať aj správca. Ide o zmluvný vzťah dvoch rovnocenných partnerov, kde každý musí mať rovnaké postavenie, rovnaké práva. Po šieste. V čl. 1 bod 16 v § 14 ods. 1 sa druhá veta nahrádza znením: „Oznámenie o schôdzi vlastníkov musí byť v písomnej forme doručené každému vlastníkovi minimálne 10 dní pred dňom konania schôdze.“ Odôvodnenie: Ide o predĺženie minimálnej doby na oznámenie v konaní schôdze, čím by sa zamedzilo zneužívaniu pôvodne navrhovanej skrátenej doby. V praxi sa často vyskytujú prípady, keď sú vlastníci bytov zámerne nedostatočne v predstihu  informovaní o konaní  schôdze a z tohto titulu sa jej nemôžu zúčastniť, respektíve nevedia, že sa koná. Zároveň sa upravuje spôsob oznámenia konania schôdze vlastníkov. Po siedme. V čl. 1 bod 16 v § 14 ods. 3 sa slová „nebytových priestorov“ dopĺňajú „o zmene spôsobu výkonu správy o zmluve o spoločenstve.“ Odôvodnenie: Rozširuje sa okruh predmetov, o ktorých sa musí rozhodovať hlasovaním dvojtretinovou väčšinou hlasov všetkých vlastníkov. To je všetko. Ďakujem za pozornosť.
Takáč, Richard, poslanec NR SR (2023-06-14):
... že plán obnovy a odolnosti je veľká, jedna veľká nula a je tu výzva, že ak je možnosť využiť tieto finančné prostriedky a vrátiť ich naspäť pre poľnohospodárov a potravinárov zo strany úradníckej vlády, tak to treba využiť. Ale treba si uvedomiť, pán Mičovský, že ono je pekné povedať, že ste zlyhali, že bola chyba, len ten váš výsledok toho, že ste vybavili pre poľnohospodárov a potravinárov jednu veľkú nulu, sa bude niesť týmto rezortom až niekoľko období. To je totálne zlyhanie z vašej pozície. Vy ste mali buchnúť hneď na začiatku po stole, lebo realita je taká, že ostala jedna veľká nula. Ďakujem veľmi pekne.
Kollár, Boris, predseda NR SR (2021-10-26):
S ďalšou faktickou vystúpi pán poslanec Kamenický.
B. Bugár, podpredseda NR SR: (2002-05-23):
(Hlasovanie.) Prítomných je 89 poslancov, za 54, proti 1, zdržalo sa 29, nehlasovalo 5. Konštatujem, že Národná rada sa uzniesla, že tento návrh zákona prerokuje v druhom čítaní. P. Hajdúk, poslanec: Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh skupiny poslancov na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre vzdelanie, vedu, mládež a šport a Výboru Národnej rady Slovenskej republiky pre životné prostredie a ochranu prírody. Ďalej, aby týmto hlasovaním za gestorský výbor určila Výbor Národnej rady Slovenskej republiky pre pôdohospodárstvo s tým, že určené výbory návrh skupiny poslancov prerokujú v termíne do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky.
Sulík, Richard, predseda NR SR (2011-07-06):
Ďakujem. Prerušujem rokovanie o tomto bode programu. Budeme pokračovať Správou o činnosti a hospodárení Úradu pre reguláciu sieťových odvetví za rok 2010 . Správa má parlamentnú tlač 374, spoločná správa výborov je pod tlačou 374a. Správu uvedie predseda rady pre reguláciu vykonávajúci pôsobnosť predsedu úradu Jozef Holjenčík. Nech sa páči, ujmite sa, prosím, slova.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 141 prítomných, 78 za, 39 proti, 22 sa zdržalo, 2 nehlasovali. Konštatujem, že sme schválili vládny návrh novely zákona č. 24/2006 o posudzovaní vplyvov na životné prostredie . Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 364/2006 o vodách, tlač 325, bod 100 schváleného programu. Spoločným spravodajcom je člen výboru pre pôdohospodárstvo a životné prostredie poslanec Ján Kvorka, ktorého prosím, aby hlasovanie uvádzal. Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 325.]
J. Vaľová, poslankyňa: (2007-09-18):
Vážení, pred chvíľou sme sa tu hádali o Radičovej výnose. Všetci ste tvrdili, aké robíte fantastické zákony, ako im treba dôverovať, zrazu sme zistili, že tieto zákony prinášajú obrovské problémy. Teraz chcem povedať, aké sú, že skutočne sú riziková a riziká sú aj nastavenie v druhom pilieri. Bol tam všetky latinskoamerické štáty, kde vystúpili ich zástupcovia, že z 12 štátov, ktorí prijali reformu Čile, 7 je v totálnej kríze a robí reformy. Tak si konečne dajte povedať a dokonca chcete to urobiť ústavným zákonom, aby ste tieto pravidlá, ktoré nie sú dneska dobre nastavené, aby ste si ich poistili? Veď predsa povedzte, že to treba reformovať, reformujme to a potom sa môžeme rozprávať o tom, samozrejme, že druhý pilier treba zachovať. To nám povedali českí kolegovia, už keď je, treba ho zachovať, ale treba ho zachovať za rozumných podmienok. Ďalšie riziko, ktoré spomeniem a skoré spomínal pán Číž. Ja sa spýtam, ak bude hyperinflácia ako v Poľsku. Ako sú ochránené vklady týchto sporiteľov? Keď sa tam trikrát za mesiac zvyšovali dôchodky. Ak nebudú žiadne výnosy, ja sa pýtam, ako chcete dlhodobo aj takého nepredvídané situácie, ako chcete týchto dôchodcov zabezpečiť alebo zaistiť. A ďalšia vec. Už toľko rozprávame, tie mamičky, len už nemám čas, ale už sa najbližšie prihlásim, aby som vysvetlila, ako to s tými mamičkami je. Veď neklamte ten národ. Veď tie mamičky v živote z druhého piliera nebudú mať dôchodok a budú žiadať o dávku v hmotnej núdzi, pretože v prvom pilieri si nasporia iba 50 % a nedostanú ju, pretože na druhých účtoch budú mať 100-, 200-tisíc, za ktorú si nekúpia renty. Tak neklamte tie mamičky a neklamte ženy, ktoré majú po 50 rokoch. Buďte k nim, prosím vás, pekne slušní, lebo ste platení z ich daní. (Potlesk).
Bugár, Béla, podpredseda NR SR (2016-04-19):
Ďalej v rozprave vystúpi pán poslanec Pčolinský, nech sa páči, máte slovo. Pripraví sa pani poslankyňa Remišová,
Paška, Pavol, predseda NR SR (2013-01-31):
(Hlasovanie.) 140 prítomných, 124 za,16 sa zdržalo. Návrh sme pridelili výborom a určili lehoty na prerokovanie. Pán poslanec Glenda bude uvádzať v prvom čítaní hlasovanie o vládnom návrhu zákona č. 575 o organizácii činnosti vlády. Je to tlač 338. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, tlač 338.)
Kolesík, Andrej, poslanec NR SR (2015-02-18):
Ďakujem, pán predsedajúci. Pán podpredseda Číž, dovoľte mi doplniť úvod vášho vystúpenia. Povedali ste, že v takejto, v takejto atmosfére ste ešte nezažili odvolávanie člena vlády. Tak len na spresnenie. Návrh na odvolanie podpísalo 42 poslancov opozície. Mimochodom, pokiaľ viem, opozícia má 67 členov, takže ani nie celá. A pozrime sa, ktože je tu prítomný. Hneď prvý podpísaný, mediálna politická celebrita pán poslanec Matovič tu teraz ani len nesedí. Pán poslanec Lipšic je tu za navrhovateľov, ale chýba aj pán poslanec Galko, pán poslanec Abrhan, á, teraz prišiel pán poslanec Kaník, chýba pán poslanec Huba, pani poslankyňa Šípošová, bratranec č. 2 Viskupič, Martin Poliačik, Kiššová, Nicholsonová, Mičovský, Hraško, pán poslanec Bobík tu je, pán poslanec Zajac, šťastný to oponent, pani poslankyňa Gibalová, pán poslanec Pent... Uhliarik, pán poslanec Bugár tu rovnako nesedí, pani poslankyňa Žitňanská, pán poslanec Šebej, pán poslanec Švejna, ten sa tuším aj ospravedlnil, pán poslanec Novotný ani pána Osuského tu nevidím, ani pána poslanca Miškova, pani Vášáryovú, rád by som ju tu videl, pán poslanec Vašečka mi tu chýba, pán poslanec Pollák, pán poslanec Hlina, pán poslanec Kollár, pán poslanec Droba, pán poslanec Krajcer, pán poslanec Mikloš – možno lyžuje, skáče z vrtuľníka, neviem – a pán poslanec Přidal. Toto sú všetci, ktorí podpísali, pán minister, návrh na vaše odvolanie, a ani tu len nesedia! (Potlesk.) Takže, pán podpredseda Číž, absolútne s vami súhlasím, v takejto atmosfére odvolávať člena vlády je naozaj nedôstojné.
Počiatek, Ján, minister dopravy, výstavby a regionálneho rozvoja SR (2013-03-21):
Cenotvorba sa zásadným spôsobom oproti stratégii, ktoré malo Cargo pod vaším vedením, nezmenila. Takže asi by ste to mali vedieť aj sám, aká je cenotvorba. Problém je, že tlak súkromných prepravcov na Cargo štátne tu je a zvyšuje sa. Viete, že prebehla liberalizácia a Cargo čelí obrovskej výzve. Jedna z možností je uvažovať aj ešte nad znižovaním ceny dopravnej cesty práve preto, aby sa otvorili väčšie možnosti štátnemu Cargu pri cenotvorbe. Je pravdou, že napríklad poľské Cargo, a to treba aj preveriť, má veľmi záhadnú cenotvorbu v určitých prípadoch. Teraz sme si to vyskúšali aj v prípade košického U. S. Steel-u, kde tie ceny, ktoré ponúkali, bude treba preskúmať aj z pohľadu európskej legislatívy, čo môže byť úplne iná stratégia poľského Carga. Takže toto ešte neznamená, že tie ceny generuje naozaj objektívne len situácia na trhu, ale môže to znamenať aj širšie súvislosti, súvislosti, širšie súvislosti s taktikou poľského Carga možno expandovať aj na iné trhy. Ďakujem za slovo, skončil som.
Laššáková, Jana, podpredsedníčka NR SR (2014-07-03):
Nech sa páči, pán poslanec Zajac, s interpeláciami.
P. Šimko, prezident Fondu národného majetku SR: (2006-09-07):
Predkladaná ročná závierka je riadna individuálna závierka za Fond národného majetku Slovenskej republiky. Bola zostavená za účtovné obdobie od 1. 1. do 31. 12. 2005. Účtovná závierka Fondu národného majetku vyjadruje finančnú situáciu k 31. decembru a výsledky činnosti fondu za rok 2005. Účtovnú závierku Fondu národného majetku tvorí súvaha Fondu národného majetku, výkaz o tvorbe a použití majetku fondu a výkaz o nákladoch na správnu činnosť fondu. Ročnú účtovnú závierku za rok 2005 overila na základe výberového konania audítorská firma. Ďakujem.
Hrnčiar, Andrej, podpredseda NR SR (2016-10-12):
Ďakujem. Takže žiadam spravodajcu, aby oznámil termín hlasovania o tomto návrhu zákona.
Sólymos, László, poslanec NR SR (2013-09-11):
Ďakujem pekne. Vlastne my tu riešime taký problém, čo pán kolega Simon už naznačil, asi 20 rokov a to je problém toho jazykového zákona, ktorého dôsledkom je aj tento problém, ktorý nás núti riešiť tieto veci, ktoré nám vytýka Európska komisia. Ja si viem predstaviť, že keď takýto návrh prejde v takomto znení, v akom je predložený, predkladaný, tak keď niekto povedzme z Dunajskej Stredy príde s požiadavkou, že chce vysielať, mať licenciu alebo žiada licenciu na vysielanie v maďarskom jazyku, tak ako tá rada bude skúmať, že či tí ľudia a Maďari, ktorí tam žijú v Dunajskej Strede, či sú občania Európskej únie, ale nie Slováci. To znamená, či prišli odniekiaľ inokadiaľ z Maďarska alebo či sú vlastne občania Slovenskej republiky maďarskej národnosti, lebo na nich sa to nevzťahuje, hej? To znamená, že na Maďarov, ktorí keby prišli sem, poviem 2000 ľudí, za nejakou prácou a usadili by sa v Dunajskej Strede z Maďarska a oni by žiadali, tak na nich by platilo úplne iné pravidlo, ako na tých Maďarov, ktorí v tom regióne žijú. Je to úplne choré. Ďakujem pekne.
Pčolinský, Peter, podpredseda NR SR (2022-10-20):
Ďakujem pekne. S reakciou na faktickú poznámku pán poslanec György Gyimesi.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za 32, proti 74, zdržalo sa 26 poslancov. Konštatujem, že ani bod 56 zo spoločnej správy sme neschválili.
P. Paška, predseda NR SR: (2009-06-30):
(Hlasovanie.) 133 prítomných, 20 za, 72 proti, 41 sa zdržalo. Návrh sme neschválili.
Pčolinský, Peter, podpredseda NR SR (2023-03-23):
No a o hodinu druhýkrát, no.
Marcinčin, Radovan, poslanec NR SR (2021-06-29):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Poliačik, Martin, poslanec NR SR (2014-11-09):
Ďakujem. Mne sa páčilo, Ľudo, keď si citoval ten komentár Daga Daniša. On niekedy síce vie streliť strašne mimo, ale toto mu vyšlo. A myslím si, že takým symptomatickým prípadom toho, ako v strane SMER nie úplne chápu sociálne siete, bola tá zmienka o 100-tisíc laikoch, ktorých už má tá naša slávna akcia, na ktorú keď si človek potom klikol na tom Facebooku, tak tam bolo 61 ľudí prihlásených s tým, že sa hodlajú zúčastniť toho slávneho koncertu. A hneď na druhý deň už to bolo celé zrušené. Človek, ktorý sa vyzná trošku v slovenskom Facebooku, vie, že v zásade by ste museli... (Ruch v sále.) No vlastne si ani neviem predstaviť, akú časť telesnú a koho by ste museli ukázať, aby ste tam aby ste tam 100-tisíc laikov od slovenských ľudí nabrali. A ono už keď to spomenul pán Paška, tak sa mi to zdalo podozrivé, keď som sa pozrel na tú stránku, tak mi to prišlo ešte podozrivejšie. A potom mi je otázne, že keď sa vie takto mýliť v týchto číslach, ako sa vie mýliť v tých ostatných? Tam asi vie počítať správne, tam vie počítať dobre. Možnože to je tým, že s tým má skúsenosti aj po tom roku 2008 roku, keď vystúpil z tých firiem, zatiaľ čo na tom Facebooku jednoducho sa zarobiť zatiaľ tak veľa nedá, tak sa ešte stále nevie zorientovať. Takže to je toľko k tomu. Ďakujem.
Šimečka, Michal, podpredseda NR SR (2024-06-26):
Ďalšia vystúpi pani poslankyňa Kolíková, nech sa páči.
P. Hrušovský, podpredseda NR SR: (2001-11-29):
(Hlasovanie.) Prítomných je 113 poslancov, za 109, zdržal sa 1, nehlasovali 3. Konštatujem, že návrh sme schválili. Pristúpime k tretiemu čítaniu . Páni poslanci, chcem sa vás opäť spýtať, či sa chcete vyjadriť v rámci rozpravy v treťom čítaní k prerokúvanému vládnemu návrhu zákona. Konštatujem, že nie je to tak, preto vyhlasujem rozpravu o tomto bode programu skončenú. Pristúpime k hlasovaniu o vládnom návrhu zákona o ochranných známkach ako o celku. Prezentujme sa a hlasujme. (Hlasovanie.) Prítomných je 118 poslancov, za 114, nehlasovali 4. Konštatujem, že Národná rada uvedený vládny návrh zákona o ochranných známkach schválila. Ďalším bodom programu je zoznam zdravotníckych zariadení zahrnutých do druhej etapy privatizácie a zoznam zdravotníckych zariadení nezahrnutých do druhej etapy privatizácie . Prosím teraz pani poslankyňu Haluškovú, ktorú poveril gestorský výbor, aby predniesla návrh na uznesenie. J. Halušková, poslankyňa: Vážený pán predsedajúci, vážený pán minister, vážená Národná rada, dovoľte mi, aby som vás oboznámila s uznesením Národnej rady k zoznamu zdravotníckych zariadení zahrnutých do druhej etapy privatizácie a zoznamu zdravotníckych zariadení nezahrnutých do druhej etapy privatizácie, tlač 1086. „Národná rada Slovenskej republiky A. berie na vedomie zoznam zdravotníckych zariadení zahrnutých do druhej etapy privatizácie a zoznam zdravotníckych zariadení nezahrnutých do druhej etapy privatizácie s týmito pripomienkami: zaradiť do zoznamu zdravotníckych zariadení a) Nemocnicu s poliklinikou Moldava nad Bodvou, b) Nemocnicu s poliklinikou Košice-okolie, Biela 2 a c) Mestskú polikliniku Prievidza, Pavleho 1. 2. zaradiť do zoznamu zdravotníckych zariadení nezahrnutých do druhej etapy privatizácie a) Liečebňu pre dlhodobo chorých Štiavnička-Ružomberok a b) Slovthermae Radlinského 13 Bratislava. B. žiada vládu Slovenskej republiky 1. zabezpečiť druhú etapu privatizácie zdravotníckych zariadení v súlade s uvedenými pripomienkami a 2. prehodnotiť spôsob ocenenia a úhrady kúpnej ceny privatizovaných zdravotníckych zariadení.“ Ďakujem, to je všetko, môžete dať hlasovať.
Vetrák, Milan, poslanec NR SR (2023-02-16):
Tak na pána poslanca Viskupiča, či je 3 mil. správna suma, bola v zákone od začiatku. Bola tam aj vtedy, keď sme prišli my do vlády, a tak ako kedysi bola predmetom diskusie, tak aj teraz môže byť predmetom diskusie, že či to je 3 mil., 5 mil., koľko. Je to svojím spôsobom aj politické rozhodnutie, keď sa prijíma zákon, že ako sa tá suma stanoví. Ja som ju nejako nikdy nekomentoval. My sme do toho zákona v zásade chceli zasahovať len minimálne a myslím si, že sa nám to vo veľkej miere aj podarilo. Pokiaľ hovoríme o 500 eurách za voľby, ja rozumiem, že vy si potrebujete vždy do niečoho udrieť alebo do niekoho udrieť, ale to je návrh, ktorý ešte nebol prerokovaný ani v prvom čítaní. Čiže nevnášajte to opakovane do tejto diskusie, lebo my sme žiadne výdavky ešte zatiaľ nespôsobili. Ale vy ste k tomu mali oveľa bližšie, keď ste na finančnom výbore navrhli pozmeňujúci návrh už v druhom čítaní, ktorým ste mali nekryté stovky mil. eur, keď ste môjmu zákonu bez... ako prílepok dokonca, tak to bola totálna už katastrofa, tak ste priniesli pozmeňovák, ktorým, ktorý ste nemali ničím krytý. Nemali ste ho vôbec prerokovaný s ministerstvom financií. Čiže vy ste boli oveľa bližšie k takým nezodpovedným návrhom ako k 500 eurám. A pokiaľ ide o pána poslanca Oravca, no v tomto si naozaj nerozumieme. Máme rozdielne volebné programy. Ja len keď veľmi často sa vaša strana odvoláva na dohody, tak ja som spomenul tiež jednu dohodu, že sme sa chceli dohodnúť na tomto konkrétnom opatrení, a keď sa prinášali koncesionárske poplatky preto, že tam bol zákon o zdanení Eustreamu, tak už aj po tých posledných informáciách treba tieto veci prehodnotiť, pretože to zdanenie rúry už momentálne neprichádza do úvahy. Čiže to znamená, že keď ste to len kvôli tomu prinášali, že už dneska... (Prerušenie vystúpenia časomerom.)
Hrnčiar, Andrej, podpredseda NR SR (2016-05-25):
Ďakujem. S reakciami na faktické poznámky pán poslanec Mihál.
Mičovský, Ján, poslanec NR SR (2021-11-05):
Ďakujem za slovo. Je tak celkom ľudské páliť po sebe, využiť muníciu, ktorá je po ruke, a myslím, že v týchto posledných desiatkach hodín sme teda vypálili tu celé muničné sklady. A je to asi pochopiteľné, veď parlament je obraz ľudskej spoločnosti, tak je to asi v poriadku. Na druhej strane je pravda, že sú nejakí ľudia, obyčajne sú to politici, na to si ich dávame kdesi do služby, ktorí majú dovidieť dopredu, ktorí majú cítiť nielen ten tep muničných skladov, ktoré sú okolo nás plné rôznych kalibrov, ale ktorí sa napriek tomu, že to neznie možno dobre v ušiach voličov, majú pozerať dopredu. A ja to očakávam od politikov, od poslancov, od ministrov, že majú byť práve takí, nie počúvať len ten rytmus dňa a používať muníciu, ale aj používať svedomie, rozum a dovidieť do budúcnosti, ktorú máme zabezpečiť. Pán Budaj povedal veľmi jasne, ja s ním súhlasím, že toto tu malo byť už dávno. Áno, keby takýto zákon prišiel pred 30 rokmi, dvadsiatimi piatimi, možno by to bolo skutočne na tepe dňa a bolo by to možno správne, bolo by to moderné. Len uplynuli desaťročia a to, čo prenáša tento zákon a táto novela alebo sa snaží prenášať do našich životov, do budúcich rokov, už nie je dostatočné. Dostatočné je to, čo som pánovi Budajovi veľmi často zdôrazňoval, o čo som ho prosil, neúspešne. Netreba riešiť záchranu tejto krajiny pred klimatickými zmenami, pred vážnym ohrozením planéty deviatimi percentami, treba riešiť to percentami stými, všetky lesy treba spravovať, nie z pohľadu tak často kritizovaných kubíkov, ale z pohľadu krajiny. Škoda, pán Budaj, že si nepoužil to, aby si ľudí spojil v tejto veci a... (Prerušenie vystúpenia časomerom.)
Mikloško, Jozef, poslanec NR SR (2013-10-17):
Ďakujem pekne za dobrú odpoveď. Kosovo bola zaujímavá návšteva, niektorých predsudkov sme sa zbavili, aj sám, ale niektoré otázky ostali otvorené. Veľmi stručne ich zopakujem. Príliš veľká ingerencia Ameriky, Spojených štátov a Veľkej Británie do záležitostí tejto krajiny. Na to sme odpoveď asi nedostali. Ďalej, otázka návratu srbského obyvateľstva do krajiny, so srbskou menšinou sme sa málo stretli. Postoje 90 % moslimského obyvateľstva ku kresťanskej menšine ortodoxnej, ktorej je dnes už iba 7 percent. Vyšetrovanie a odsúdenie minulých zločinov v Kosove, ktoré do Haagu na medzinárodný súd ešte doteraz neprišli, neviem či prídu. Čiže to, že aj pán minister hovoril o nutnosti spolupráce s touto, by som povedal, mladou krajinou je veľmi dôležité. Aj keď nemáme s ňou diplomatické styky, veľmi chcem zdôrazniť kultúru, napríklad v tom spomínanom Prizrene je veľmi známy filmový festival DokuFest, kde občas aj Slováci sa objavia, ale proste tá kultúra tam srší z mnohých obyvateľov a veľmi odporúčam v nej pokračovať. Zaujímavé, že táto krajina má suroviny, že nie je zadlžená, ale ani že nie je doteraz v žiadnych medzinárodných organizáciách, iba v Medzinárodnom menovom fonde a Svetovej banke, čo bude asi za chvíľu príčina, že sa táto krajina rýchlo zadlží. Teším sa, že ministerka európskej integrácie sem príde, je to fešná dáma, má 33 rokov. A prezidentka má 38 rokov. To sú asi najmladšie baby, ktoré sú vo vládach krajín, takže teším sa na túto návštevu. Ja to ešte ministrovi zopakujem, keď sa s ním stretnem. Takže ďakujem pekne za, že ste si ma vypočuli.
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne, pani poslankyňa. Jedna faktická poznámku na vaše vystúpenie od pána poslanca Kollára, nech sa páči.
Nemky, Martin, poslanec NR SR (2021-05-10):
Ďakujem za slovo. Pán kolega Takáč, ďakujem ti za tvoje vystúpenie. Možno na záver tvojho vystúpenia by som len očakával, že pani ministerka sa sama prihlási do rozpravy, vzdá sa, poďakuje a odíde. Dneska sme sa dozvedeli dve zásadné skutočnosti, a to to, že vo väzbe nám zomierajú ľudia, a pani ministerka neprejaví žiadny kúsok empatie. Dozvedeli sme sa, že pani ministerka za všetky svoje kauzy, za to, že je konečným užívateľom výhod, za to môžu Ficove hodinky. Na záver by som ti len poďakoval za tvoje vystúpenia a očakával by som toto gesto od pani ministerky.
Paška, Pavol, predseda NR SR (2014-07-01):
Chcete reagovať, pán poslanec? Nie. Boli ste jediný ústne prihlásený do rozpravy, vyhlasujem rozpravu za skončenú. Pani poslankyňa, ako navrhovateľka chcete? Nech sa páči.
A. Záborská, poslankyňa: (2003-05-20):
Krátke zdôvodnenie. Pri prerokúvaní v gestorskom výbore sa vyskytol pozmeňujúci návrh z iného výboru, kde sú zatiaľ pochybnosti. Je to nad rámec zákona a chceme ešte, aby mohol byť prijatý.
Laurenčík, Milan, poslanec NR SR (2016-10-21):
Ďakujem za slovo. Ďakujem aj ja pánovi kolegovi poslancovi Antalovi za to, že predložil tento pozmeňujúci návrh, verím teda, že keďže je členom koalície, že tento návrh bude aj schválený a teda pomôže podnikateľom a bude vlastne nejaké vypočuté a vyslyšané ich volanie, hlavne tých, ktorí sa o tom dozvedeli, samozrejme, je veľa tých, ktorí vôbec o takýchto povinnostiach nevedeli. Chcem ešte teda pripomenúť, že ale týmto krokom pán poslanec Antal potvrdil to, že minulá vláda, ktorá prijala tento zákon, tak ho prijala veľmi nekompetentne, pretože sama teraz vláda kontinuity vidí, že tento paragraf musí takto meniť.
Danko, Andrej, predseda NR SR (2019-05-10):
Ďakujem, prerušujem rokovanie o tom-tom bode programu. Ďalším bodom programu je prvé čítanie o vládnom návrhu zákona o výkone detencie a o zmene a doplnení niektorých zákonov. Vládny návrh zákona je uverejnený ako tlač 1426. Návrh na jeho pridelenie na prerokovanie výborom je v rozhodnutí číslo 1513. Prosím, ministra spravodlivosti Slovenskej republiky Gábora Gála, aby vládny návrh zákona uviedol. (Rokovanie o vládnom návrhu zákona o výkone detencie a o zmene a doplnení niektorých zákonov , tlač 1426.)
Antal, Peter, poslanec NR SR (2017-09-12):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky.
Bugár, Béla, podpredseda NR SR (2017-11-29):
Nech sa páči, prezentujme sa a hlasujeme. (Hlasovanie.) Prítomných 139 poslancov, za návrh 136, 1 sa zdržal, 2 nehlasovali. Návrh sme schválili. Prosím teraz pána poslanca Valockého, aby uvádzal hlasovanie o bode 18 programu o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov (tlač 706), ktorý sme prerokovali už v druhom čítaní. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 706.)
Sulík, Richard, predseda NR SR (2010-12-01):
Prosím, hlasujte teraz o bodoch zo spoločnej správy 1, 2 a 4. (Hlasovanie.) 147 prítomných poslancov. Hlasovalo 79 za, 5 proti, 62 sa zdržalo, 1 nehlasoval. Body 1, 2, 4 zo spoločnej správy boli schválené.